मिर्जापुर. यूपी के मिर्जापुर में अखिलेश सरकार के एजुकेशन डिपार्टमेंट की लापरवाही सामने आई है। दलित छात्रा मोनिका अखिलेश सरकार की योजना के तहत दिसंबर 2016 में लैपटॉप दिया गया। दो महीने बाद ही उससे ये लैपटॉप वापस ले लिया गया। छात्रा का कहना है, ''जब लैपटॉप वापस लेना ही था तो दिया ही क्यों? अब पढ़ाई पर असर पड़ेगा।'' मामले में बेसिक शिक्षा एवं बाल विकास पुष्टाहार राज्य मंत्री कैलाश चौरसिया के प्रवक्ता डॉ. अरविंद श्रीवास्तव का कहना है कि मामले की जांच करवा कर छात्रा को न्याय दिलाया जाएगा। 83 फीसदी से पास किया था हाईस्कूल का एग्जाम...
- मिर्जापुर के मझवां की रहने वाली दलित छात्रा मोनिका ने 2016 में हाईस्कूल का एग्जाम 83 फीसदी से पास किया था।
- मोनिका का नाम हनुमत बालिका उच्चतर माध्यमिक विद्यालय की लिस्ट में आ गया।
- इसके बाद अखिलेश सरकार की योजना के तहत उसे सिलेक्ट कर दिसंबर 2016 में लैपटॉप दिया गया।
पुलिस के बल पर वापस लिया गया लैपटॉप
- बीते 21 फरवरी को जिला विद्यालय निरीक्षक फूलचंद यादव का लिखित आदेश मिला। इसमें लैपटॉप महज इसलिए वापस करने को कहा गया कि उसका नाम डिस्ट्रिक्ट सिलेक्शन कमेटी में से कैंसिल कर दिया गया है।
- लैपटॉप वापस न करने की दशा में पुलिस का सहयोग लेकर लैपटॉप विभाग में जमा कराने का आदेश दिया गया है।
- पुलिस के बल पर शिक्षा विभाग ने लैपटॉप अपने कब्जे में लिया और रिसीविंग छात्रा को दे दी गई।
सरकार की व्यवस्था को कोस रहे परिजन
- बता दें, छात्रा बेहद गरीब परिवार से है। मां और दादी दूसरों के घरों में काम कर और पिता मजदूरी कर घर चलाते हैं।
- वहीं, अब पुलिस के द्वारा लैपटॉप का सहारा छिन जाने से पोती की आंख में आंसू देख परिजन सरकार की व्यवस्था को कोस रही हैं।
hin_Deva hin_Deva awa_Deva hin_Deva hin_Deva hin_Deva hin_Deva hin_Deva awa_Deva hin_Deva hin_Deva